
בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), התשמ"א-1981, ובהתחשב בתנאים המיוחדים של אלפי מנשה ותושביה, מתקינה המועצה המקומית אלפי מנשה חוק עזר זה:

הגדרות 
1. 	בחוק עזר זה - 
"אזור מגורים" - לרבות אזור שהוגדר כאזור מגורים או כאזור מגורים מעורב בתכנית, בין שקבלה תוקף ובין שהופקדה, וכן אזור המשמש לאזור מגורים למעשה;
"בעל נכס" - לרבות אדם המקבל הכנסה מנכס או שהיה מקבלה אילו הנכס היה נותן הכנסה, בין בזכותו ובין כנאמן או כמיופה כוח, בין שהוא הבעל הרשום ובין אם לאו וכולל שוכר משנה;
"המועצה" - המועצה המקומית אלפי מנשה;
"ראש המועצה" - לרבות מי שראש המועצה העביר אליו בכתב את סמכויותיו לפי חוק עזר זה, כולן או מקצתן;
"מפקח" - אדם שראש המועצה מינה אותו בכתב להיות מפקח לעניין חוק עזר זה;
"ימי מנוחה" - הימים שנקבעו כימי מנוחה בסעיף 18 א (א) לפקודת סדרי השלטון והמשפט, התש"ח-1948, תחילתם חצי שעה לפני שקיעת החמה בערבי ימי מנוחה וסיומם חצי שעה אחרי שקיעת החמה במוצאי ימי מנוחה;
"מכונת גן" - לרבות מכסחת דשא, טרקטורון, רכב  גנני או מכונה ליישור קצוות;
"נכס" - מקרקעין, בנינים ומיתקנים מכל סוג שהוא לרבות כל חלק מהם, בין שהם תפוסים ובין שאינם תפוסים;
"רכב" ו"רכב מנועי" - כמשמעותו בפקודת התעבורה כתחולתה בישראל.
רעש מרכב, צופר ומשתיק קול
2. 	(א)	לא יגרום אדם לרעש חזק מרכב מנועי אלא במידה הדרושה להפעלתו התקינה של הרכב.
(ב)	בתחום המועצה לא יפעיל אדם ברכב צופר, פעמון, אות או אמצעי אזהרה כיוצא בזה, אלא אם כן -
(1)	הדבר דרוש לשם אזהרה מפני סכנה קרובה שאין למנוע אותה אחרת;
(2)	הפעלת הצופר, הפעמון או אמצעי האזהרה האמורים אינה נמשכת וחוזרת יותר מן הדרוש לפי הנסיבות.
(ג)	 הוראות תקנת משנה (ב) יחולו, בהתאמות המתחייבות, גם לענין רכב חירום שחלות עליו הוראות תקנה 62 (א) ו- (ב) (1) ו - (2) לתקנות התעבורה.
(ד)	לא ינהג אדם ברכב מנועי זולת אם הותקן במפלט הרכב משתיק קול או מיתקן אחר, המונע ביעילות רעש נפץ הבוקע מן המפלט.
הקמת רעש
3. 	(א)	לא ישיר אדם, לא יקים צעקה, ולא יפעיל כלי נגינה, מקלט רדיו, טלויזיה, וידאו, פטיפון, רשם קול, מגביר קול או מכשיר כיוצא באלה בין השעות 14:00 לבין 16:00, ובין השעות 23:00 לבין 06:00 למחרת; ובימי מנוחה - עד השעה 08:00 למחרת, באחד ממקומות אלה:
1)	תחת כיפת השמיים;
2)	במקום שאינו תחת כיפת השמיים, אולם אינו סגור בכל צדדיו כלפי חוץ או שדלתותיו, חלונותיו או פתחיו האחרים, אינם סגורים כולם.
3)	בבנין שיש בו יחידות מגורים, בעוצמה העשויה לגרום מטרד או הפרעה למנוחת השכנים.
(ב)	על אף האמור בסעיף קטן (א) הוראותיו לא יחולו על פעולה המבוצעת אגב חגיגה או שמחה באחד המודים באים:
(1)	ליל שבת - עד חצות;
(2)	מוצאי שבת - עד חצות;
(3)	ליל יום העצמאות - עד חצות;
(4)	ליל פורים;
(5)	מוצאי פורים ושושן פורים - עד חצות;
(6)	ליל שמיני עצרת ומוצאי שמיני עצרת - עד חצות;
(7)	ליל ל"ג בעומר - עד חצות.
(...)[endnoteRef:1] [1:  כותרת הסעיף - מחוקה / לא ברורה.] 

4.	לא יבצע אדם באזור מגורים בימי חול, בין השעות 22:00 לבין 07:00 למחרת, ובימי מנוחה, עבודות תיקונים או שיפוץ הגורמים רעש, בבנין המשמש למגורים, ולא יתקין בו מיתקנים במשך שעות אלה, זולת אם הפעולה דרושה באופן דחוף לשם מניעת סכנה לבטחון הציבור או הסרתה.	
בניה
5. 	לא יפעיל אדם מכונה באזור מגורים, בימי חול בי השעות 19:00 לבין 06:00 למחרת, ובימי מנוחה, לצרכי חפירה, בניה, או כיוצא באלה, זולת אם הפעלת המכונה דרושה באופן דחוף לשם מניעת סכנה לבטחון הציבור או להסרתה או לשם ביצוע עבודה שראש המועצה אישר לגביה בכתב כי חשיבותה הציבורית מחייבת את ביצועה במועדים כאמור.	
מכלי מתכת
6. 	לא יטלטל אדם באזור מגורים בימי חול, בין השעות 22:00 לבין 06:00 למחרת, ובימי מנוחה, פחי אשפה, מכלים, חביות, וכיוצא באלה כלים העשויים מתכת, בדרך הגורמת רעש.
פרסום והודעות
7. 	לא יפעיל אדם באזור מגורים, מגביר קול או מכשיר כיוצא בזה, כדי להפנות את תשומת הלב למכירת טובין, לאספקת שירותים, להופעה, להצגה או למתן הודעה או לפרסומת.
מערכת אזעקה בנכס
8. 	(א)	לא יתקין אדם ולא יפעיל, בין בעצמו ובין על ידי אחר, מערכת אזעקה בנכס, אלא בהתאם להוראות אלה:
(1)	הפעלת מערכת האזעקה תגרום להפעלה מבוקרת של פעמון האזעקה (להלן - הצופר) למשך 6 דקות לכל היותר, ולאחר פרק זמן זה יחדל הצופר לפעול מעצמו ולא יופעל שנית אלא לאחר שנדרך מחדש באופן ידני או באופן אוטומטי;
(2)	הפעלת מערכת האזעקה לא תגרום לרעש שמפלסו, במרחק של מטר אחד ממקור הרעש, וכאשר המדידה נעשית במצב מדידה "מהיר", עולה על -
1.	87 db(A) - באזור מגורים;
	95 db (A) - באזור שאינו אזור מגורים.
(ב)	בעל הנכס אחראי לתקינות מערכת האזעקה ולהפסקה מיידית של פעולתה במקרה של קלקול או תקלה.
(ג)	בעל הנכס יתקין באופן בולט לעין, ליד דלת הכניסה לנכס, שלט המפרט בכתב ברור וקריא את השם ומספר הטלפון של אדם המוסמך מטעמו לטפל במערכת האזעקה במקרה של קלקול או תקלה ולהפסיק את פעולת הצופר; היה הנכס עסק כמשמעותו בתקנון המועצות האזוריות פרק ט' 1: רישוי עסקים - יפרט בעל הנכס בשלט האמור גם את השם ומספר הטלפון של בעל העסק או מנהלו; בעל הנכס יחזיק את השלט במצב תקין וקריא בכל עת.
(ד)	מי שנקרא להפסיק רעש הבוקע מצופר הפועל בניגוד להוראות תקנת משנה (א) (1), יעשה כן בכל ההקדם ובפרק זמן שלא יעלה על 30 דקות, וזאת בכל שעות היממה ובכל ימות השנה.
(ה)	לא הופסקה פעולת צופר מעבוד פרק הזמן האמור בתקנת משנה (ד), רשאי ראש המועצה, מבלי לגרוע מן האמור בסעיף 13, לנקוט צעדים הדרושים להפסקת פעולות הצופר וההוצאות הכרוכות בכך יחולו על בעל הנכס.
(ו)	אין האמור לעיל גורע מסמכות לדרוש, על פי דין, מבעל נכס להיות קשור למוקד של חברת שמירה.
מערכת אזעקה ברכב
9. 	(א)	לא יתקין אדם ולא יפעיל אדם, בין בעצמו ובין על ידי אחר, מערכת אזעקה ברכב מנועי, אלא בהתאם להוראות אלה;
(1)	פעולת הצופר לא תימשך יותר מדקה אחת בכל פעם ולא יותר משלוש דקות מצטברות בפרק מן של חמש דקות;	
אחרי פרק זמן זה יחדל הצופר לפעול מעצמו, ולא יופעל שנית אלא לאחר שנדרך מחדש באופן ידני או אוטומטי.
(2)	מערכת האזעקה מותקנת באופן שתהיה ניתנת להפעלה רק באחד או יותר מאלה: שבירת חלון הרכב, פתיחת מכסה המנוע או מכסה תא המטען או אחת מדלתות הרכב.
(3)	הצופר לא יחל בפעולה אלא 15 שניות לאחר פתיחת אחת מדלתות רכב או דלת תא המטען או מכסה המנוע;
(4)	הפעלת מערכת האזעקה לא תגרום לרעש שמפלסו, במרחק של מטר אחד מהרכב עולה על 87 db (A) כאשר המדידה נעשית במצב "מהיר".
(ב)	בעל הרכב אחראי לתקינות מערכת האזעקה ברכבו ולהפסקה מיידית של פעולתה במקרה של קלקול או תקלה.
(ג)	בעל רכב שברכבו מותקנת ומופעלת מערכת אזעקה יקבע במקום נראה לעין באחד מחלונות הרכב, שלט המפרט, בכתב ברור וקריא, את השם ומספר הטלפון של מי שמוסמך מטעמו לטפל במערכת האזעקה במקרה של קלקול או תקלה ולהפסיק את פעולת הצופר; בעל הרכב יחזיק את השלט במצב תקין וקריא בכל עת; לענין תקנה זו "שלט" - לרבות מדבקה.
(ד)	הוראות תקנה 8 (ד) ו- (ה) יחולו, בשינויים המחוייבים, גם לעניין אזעקות ברכב.
חיבוט שטיחים
10. 	לא יחבוט אדם בשטיח, מזרון, או כיוצא באלה, וכן לא יפעיל מכונות גן בין השעות 14:00 לבין 16:00, ובין השעות 21:00 לבין 07:00 למחרת.
(...)[endnoteRef:2] [2:  כותרת הסעיף - מחוקה / לא ברורה.] 

11. 	...[endnoteRef:3] יפעיל אדם ולא ירשה לאחר להפעיל מזגן, מדחס או מכשיר כיוצא באלה - [3:  הטקסט במקור - לא ברור.] 

(1)	במקום כמפורט בתקנה 3 (א) (1) עד (3) ובאופן הגורם לרעש חזק המפריע או עלול להפריע לשכנים.
(2)	במקום ובאופן הגורם או עלול לגרום לרעש בלתי סביר כמשמעותו בתקנה 2 לתקנות רעש בלתי סביר.
רעש בעלי חיים
12. 	המחזיק בעלי חיים בביתו, בנכסו או בחצריו, יחזיקם במקום ובאופן שלא יגרום רעש חזק המפריע לשכנים.
סייג לתחולה
13. 	הוראות חוק עזר זה לא יחולו על הקמת רעש שאינו נשמע מחוץ לתחום רשות היחיד של הגורם לו.
סמכויות המפקח
14. 	(א)	מפקח רשאי בכל עת להכנס למקום שיש לו חשד סביר להניח כי נעברת בו עבירה לפי חוק עזר זה, ולעשות כל מעשה הדרוש כדי לברר אם קויימו הוראות חוק עזר זה.
(ב)	לא יפריע אדם למפקח להשתמש בסמכויותיו לפי סעיף קטן (א).
(ג)	מפקח רשאי להורות לאדם העובר על הוראה מהוראות חוק עזר זה, להפסיק את הפעולה הגורמת לרעש; לא ביצע אותו אדם את הוראות המפקח או לא ניתן למצוא את האדם כאמור תוך זמן סביר, רשאי המפקח להפסיק את הרעש בעצמו או לנקוט אמצעי אחר כדי למנוע רעש בלתי סביר.
מדידת רעש
15. 	מדידת עוצמת הרעש לפי חוק עזר זה, תיעשה באופן ובמכשירים כפי שנקבעו בתקנות למניעת מפגעים (רעש בלתי סביר), התש"ן-1990, למעט לענין קביעת המרחק של מדידת רעש מערכת אזעקה שתיעשה כמפורט בתקנה 8 (א).
רעש הנשמע באזור מגורים
16. 	האיסור המוטל לפי חוק עזר זה על גרימת רעש באזור מגורים, יחול גם על גרימת רעש מחוץ לאזור מגורים, אם אותו רעש גורם מטרד או הפרעה באזור מגורים.
עונשין
17. 	העובר על הוראה מהוראות חוק עזר זה, דינו - קנס 1,400 ש"ח ואם היתה העבירה נמשכת, דינו - קנס נוסף 55 ש"ח  לכל יום שבו נמשכת העבירה אחרי שנמסרה לו עליה הודעה בכתב מאת ראש המועצה או אחרי הרשעתו.



נתקבל, 14.4.1996

שלמה קטן
ראש המועצה המקומית
אלפי מנשה





